# RASEINIŲ RAJONO SAVIVALDYBĖS ADMINISTRACIJOS

**BIUDŽETO IR FINANSŲ ANALIZĖS SKYRIUS**

**AIŠKINAMASIS RAŠTAS**

**Dėl TARYBOS sprendimo „DĖL nekilnojamojo turto MOKESČIO lengvatOS“ projekto**

2020 m. gegužės 25 d.

Raseiniai

|  |
| --- |
| **1. Parengto projekto tikslai ir uždaviniai.** |
| **Projekto tikslas** – **tenkinti AB „Lytagra“ prašymą atleisti nuo nekilnojamojo turto mokesčio už 2020 m. už įmonei priklausančius pastatus Raseinių rajone, kuris sudaro 3019,32 eurų. (pagal įmonės patikslintus duomenis).**  **Įmonė prašymą motyvuoja tuo, kad prekiauja žemės ūkio technika, atsarginėmis dalimis, metalais, statybinėmis medžiagomis bei kt. prekėmis. Atsižvelgiant į nustatytus Vyriausybės ribojimus ir draudimus veiklos vykdymui dėl COVID-19, bendrovės vykdoma veikla stipriai apribota, dėl ko netenka daug pradavimų pajamų, ko pasekoje tikėtinas neigiamas veiklos rezultatas. Bendrovė turi nemažai nekilnojamojo turto daugelyje savivaldybių, todėl nekilnojamojo turto mokesčio našta pakankamai didelė. Bendrovė, siekdama minimizuoti COVID-19 neigiamas pasekmes veiklos rezultatui, prašo apsvarstyti galimybę atleisti nuo 2020 m. nekilnojamojo turto mokesčio mokėjimo arba jį sumažinti. Pažymėtina, kad pagal įmonės 2020 05 18 d. pateiktą papildomą informaciją, yra užbaigta Raseinių filialo statyba ir pateiktas VĮ Registrų centrui prašymas dėl naujos pastato mokestinės vertės. Prašymas jau patvirtintas mokestis už šį objektą padidėjo nuo 140 eurų iki 3019,32 eurų.**  **Pažymėtina, kad karantino sąlygos jau sušvelnintos ir įmonei leista vykdyti prekybą.**  **Raseinių rajono savivaldybė 2019 m. kovo 21 d. tarybos sprendimu patvirtino Mokesčių lengvatų teikimo tvarkos aprašą. Vadovaujantis minėtu aprašu, įmonei neturėtų būti suteikiama nekilnojamojo turto mokesčio lengvata.**  **Savivaldybės tarybai siūloma balsavimu apsispręsti atleisti ar neatleisti AB „Lytagra“ nuo 3019,32 eurų nekilnojamojo turto mokesčio.** |
| **2. Kokių pozityvių rezultatų laukiama.** |
| Bus patenkintas įmonės prašymas. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Savivaldybės biudžeto pajamos sumažėtų 3019,32 eurų. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Antikorupcinio vertinimo nereikia. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Sprendimo projektas suderintas su Administracijos padaliniais ir vadovais. Suderinta su kalbos tvarkytoja, juristu. |
| **6. Numatomo teisinio reguliavimo poveikio vertinimas (norminio pobūdžio teisės**  **aktams)** |
| **7. Projekto autorius ar autorių grupė.** |
| Raseinių rajono savivaldybės administracijos Biudžeto ir finansų analizės skyrius. |

Biudžeto ir finansų analizės skyriaus vedėja Dalia Andriulienė

(Autorius, pareigos) (parašas) (vardas, pavardė)